《偶题》
宋代·陈宓

周党不受禄，严光不为公。
皆当建武圣，固守空山穷。
丈夫各有志，未必不合中。
所以二百载，鸿基击清风。
彼浅者若人，一羽重于躬。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。